Scones inneholder ikke gjær, derimot har jeg i denne oppskrifter tilsatt både bakepulver og natron, som inneholder stoffet natriumbikarbonat. Når dette stoffet kommer i kontakt med en syre (i dette tilfellet kulturmelk) så frigjøres karbondioksid i deigen og du vil på den måten kunne heve deigen uten bruk av gjær.u003cbr/u003eu003cbr/u003eBakepulver har også en dobbel heveeffekt, da det i tillegg til å inneholde natron også inneholder to syrer, natriumdifosfat og monokalsiumfosfat, som frigjør karbondioksid ved steking. Du har kanskje sett hvor mye vafler hever idet de stekes i vaffeljernet (skyldes så klart også delvis eggene).